alexandrainst/scandi-wiki huggingface dataset:
Mainz

Mainz er høvuðsstaður í týska stakríkinum Rheinland-Pfalz.

Ríná rennur tætt fram við býnum. Grannabýurin Wiesbaden liggur norðanfyri og hinumegin Rínánna. Vakra fjallalendið Taunus er í ein útnyrðing úr býnum og storbýurin Frankfurt liggur eystanfyri. 

Við árslok 2018 búðu í Mainz 217.118 fólk. Harvið er Mainz størsti býur í Rheinland-Pfalz.

Myndir

Ávísingar úteftir 
Almenna heimasíða, mainz.de
Mainz, wikivoyage.org (á týskum)
Mainz, wikivoyage.org (á enskum)

Keldur 

Rheinland-Pfalz
Býir í Týsklandi
Bobby Fischer

Robert James Fischer, betur kendur sum Bobby Fischer (føddur 9. mars 1943 í Chicago, deyður 17. januar 2008 í Reykjavik) var amerikanskur/íslendskur telvari. 
 
Tann 1. september 1972 gjørdist Bobby Fischer heimsmeistari í talvi, 
tá hann vann á russiska Boris Spassky í serligum talvdysti í Reykjavik. 
Tað var fyrstu ferð nakrantíð, at ein amerikanari vann HM-heitið.

Bobby Fischer hevur verið heimsmeistari í talvi frá 1972 til 1975.

Ávísingar úteftir 
Undurbarnið Bobby Fischer, kvf.fo, 31. mars 2021
Bobby Fischer, britannica.com (stutt ævisøga, á enskum)
Bobby Fischer, munzinger.de (stutt ævisøga, á týskum)
Bobby Fischer, chessgames.com (á enskum)

Keldur 

Amerikanskir telvarar
Talvheimsmeistarar
Føðingar í 1943
Andlát í 2008
Magdeburg

Magdeburg er høvuðsstaður í týska stakríkinum Sachsen-Anhalt.

Áin Elbe rennur tætt fram við býnum.

Við árslok 2018 búðu 238.697 fólk í býnum. Harvið er Magdeburg næststørsti býur í Sachsen-Anhalt, næst eftir Halle.

Søga 
Fyrstu ferð, Magdeburg verður nevndur í skrivligum keldum, er tað í miðøldini. Býurin verður umrøddur sum Magadoburg í einum skjali frá árinum 805. Í 968 varð sjálvstøðugt erkibiskupssetur stovnað í Magdeburg. 
Tá tríatiárakríggið herjaði í Týsklandi, varð býurin í 1631 fullkomiliga oyðilagdur.
Í 1680 gjørdist Magdeburg partur av kurfúrstadøminum Brandenburg. 
Undir Seinna heimsbardaga vórðu stórir partar av býnum oyðilagdir.

Myndir

Kend fólk 
 Jacob Praetorius (ca. 1520 – 1586)
 Otto von Guericke (1602–1686)
 Georg Philipp Telemann (1681–1767)
 Werner von Siemens (1816–1892)
 Henning von Tresckow (1901–1944)

Sí eisini 
 Listi yvir størstu býir í Týsklandi
 Eysturtýskland

Ávísingar úteftir   
Almenna heimasíða, magdeburg.de
Magdeburg, wikivoyage.org (á týskum)
Magdeburg, wikivoyage.org (á enskum)

Keldur 

Sachsen-Anhalt
Týskland
Býir í Týsklandi
Sachsen-Anhalt

Sachsen-Anhalt (týskt: Land Sachsen-Anhalt, lágtýskt: Sassen-Anholt, stytt: ST; enskt: Saxony-Anhalt) 
er eitt stakríki í Samveldislýðveldinum Týsklandi.

Stakríkið liggur í vestara parti av fyrrverandi Eysturtýsklandi. 
Lutstaturin er meiri enn 20,4 túsund km² til víddar og hevði við árslok 2018 fleiri enn 2,2 mió íbúgvar.
Harvið er lutstaturin tann 8. størsti í Týsklandi eftir vídd og tann 11. størsti eftir fólkatali. 

Høvuðsstaður í Sachsen-Anhalt er Magdeburg og størsti býur er Halle. 
Aðrir stórir býir eru Dessau-Roßlau, Wittenberg, Weißenfels, Halberstadt, Stendal, Bitterfeld-Wolfen, Merseburg, Bernburg, Wernigerode og Naumburg. 

Býir við søguligum bygningum ella sum hava nakran týdning í søguligum høpi, 
eru Quedlinburg, Eisleben og Köthen.

Elbá er týdningarmesta áin í Sachsen-Anhalt.

Myndir

Sí eisini 
 Listi yvir stakríki í Týsklandi

Ávísingar úteftir 
Almenna heimasíða, sachsen-anhalt.de
Sachsen-Anhalt, wikivoyage.org (á týskum)
Saxony-Anhalt, wikivoyage.org (á enskum)

Keldur 

Sachsen-Anhalt
Týskland
Ingilín Didriksen Strøm

Ingilín Didriksen Strøm (fødd 22. august 1991) er føroyskur politikari (Javnaðarflokkurin). Á løgtingsvalinum 2019 varð hon fyrstu ferð vald inn á Føroya Løgting. Ingilín D. Strøm er útbúgvin bachelor í føroyskum máli og bókmentum.

Hon stillaði upp til løgtingsvalið fyri fyrstu ferð og hon varð vald inn á tingið á valinum 31. august 2019. Hon fekk 543 persónligar atkvøður og gjørdist næstvald á ting fyri Javnaðarflokkin, beint aftanfyri Aksel V. Johannesen. Ingilín D. Strøm var tann kvinnan, sum fekk flestar persónligar atkvøður á valinum og hon var einasta kvinna, sum varð vald inn á ting fyri Javnaðarflokkin.

Hjartamálini hjá henni eru millum annað at seta umhvørvið hægst á breddan, at umsorganararbeiði fær betri sømdir og ikki minst at tryggja sterkar sosialar skipanir, har eingin kann detta niðurímillum.

Ingilín D. Strøm er úr einum reyðum javnaðarheimi í Vestmanna, har politiski áhugin og ábyrgdarkenslan fyri umheiminum hevur verið ein stórur partur av uppvøkstrinum og lívinum sum heild. Hon er dóttir føroyska politikaran Hans Paula Strøm og Gyðju Hjalmarsdóttir Didriksen. Eftir at hava búð og arbeitt í Addis Ababa, Keypmannahavn og øllum har ímillum, flutti Ingilín við manninum Teiti Lassen og soninum Una Halgir heim til Føroyar og tók prógv í føroyskum á Fróðskaparsetrinum. Hon giftist við Teiti í 2016.

Ávísingar úteftir 
Hesi stilla upp til løgtingsvalið 2019 - C - Ingilín Didriksen Strøm, kvf.fo
Hetta er vilt, dagur.fo 
Ingilín D. Strøm valevni javnaðarfloksins, nordlysid.fo
Mátið vælferð í nøgdsemi, javna og fjølbroytni, lesarin.fo ( 1. maidagsrøða 2019, hildin av Ingilín D. Strøm á Reyða Torginum í Vestmanna.)

Keldur 

Føroyskir politikarar
Føðingar í 1991
Løgtingslimir
Føroyskar kvinnur í politikki
Politikarar úr Javnaðarflokkinum
Løgtingsvalið 1910

Løgtingsvalið í Føroyum í 1910 varð hildið hin 12. februar 1910, men bert í norðara parti av Føroyum.

Úrslit 
Sambandsflokkurin var framhaldandi størsti flokkur á Føroya Løgtingi, við 13 av teimum 20 sessunum.

Ávísingar úteftir 
 Løgtingsval skift á valdømi og flokkar (1906-2004), hagstova.fo

Keldur 

Løgtingsval
Listar
1910
Uni Rasmussen

Uni Rasmussen (føddur 1968, úr Søldarfirði) er føroyskur vøddamýkjari, hotelstjóri og politikari. Hann er býráðslimur í Eysturkommunu og varð valdur í løgtingið á løgtingsvalinum 2019, sum løgtingsmaður fyri Fólkaflokkin. 

Uni er búsitandi í Norðragøtu og giftur við Emmu. Hann er blindur og hevur førarahundin Luna, sum er við honum allastaðni, har hann fer.

Í sínum ungu døgum arbeiddi hann sum bilmekanikari, og sum 21 ára gamal gjørdist Uni blindur í einum bilóhappi. Nøkur ár seinni tók hann útbúgving sum vøddamýkjari, og arbeiddi seinni sum sjálvstøðugur vinnurekandi. Umframt tað hevur Uni í fleiri ár verið stjóri á Hotel Runavík, og býráðslimur í Eysturkommunu. 

Í 2019 stillaði hann upp sum valevni hjá Fólkaflokkinum bæði til fólkatingsvalið 5. juni og til løgtingsvalið 31. august. 
Á fólkatingsvalinum 5. juni fekk hann 827 persónligar atkvøður og gjørdist vinnari á fólkaflokslistanum.

Á løgtingsvalinum 31. august fekk hann 464 persónligar atkvøður og varð tískil valdur á løgting.

Uni Rasmussen varð tilnevndur landsstýrismaður í fíggjarmálum 23. februar 2022. Samstundis gjørdist hann varaløgmaður.

Bróðirin eisini politikari 
Bróðirin Joen Magnus Rasmussen var fastur varalimur á Føroya Løgtingi 2011-2015. Á løgtingsvalinum í 2015 fekk hann 278 persónligar atkvøður og gjørdist nummar 7 á listanum hjá Fólkaflokkinum, sum fekk einans seks tingfólk á valinum. Í 2016 tók Jóan Magnus kortini fast sæti á tingi, tá Annika Olsen gjørdist borgarstjóri í Tórshavnar kommunu. Joen Magnus Rasmussen stillaði tó ikki upp aftur í 2019.
Brøðurnir høvdu frammanundan avtalað, at teir býttu valini millum sín, so at Uni Rasmussen stillaði upp til fólkatingsvalið, meðan Joen Magnus Rasmussen stillaði upp til løgtingsvalið. 
Men í kjalarvørrinum av góða úrslitinum hjá Una á fólkatingsvalinum, varð tann avgerðin seinni broytt.

Keldur

Ávísingar úteftir 
Uni Rasmussen, news.fo
Uni Rasmussen verður nýggjur tingmaður, in.fo, 1. september 2019
Joen Magnus Rasmussen stillar ikki upp aftur, dagur.fo
Brøður býta uppstillingarnar sínamillum, dagur.fo
Uni Rasmussen stillar upp fyri Fólkaflokkin , nordportal.net, 20. mai 2019
Blindur hotelstjóri leggur fram á GLS-ráðstevnuni, portal.fo

Politikarar úr Fólkaflokkinum
Føroyskir politikarar
Føðingar í 1968
Løgtingslimir í Føroyum 2019-2022

Listi yvir løgtingslimir 2019-2023. 

Síðan 2008 hevur Løgtingið í Føroyum havt 33 limir, ið eru valdir í einum valdømi. 

Løgtingsvalið 2019 varð hildið hin 31. august 2019. 

Øll eru vald eftir persónligum atkvøðum á flokslistum. 
Av teimum 33 tingslimunum vóru 8 kvinnur valdar. 

Valdu løgtingslimirnir eru hesi:

Fínteljingin liðug.

Sí eisini  
Løgtingslimir í Føroyum 2015–2019
Løgtingslimir í Føroyum 2011–2015
Løgtingslimir í Føroyum 2008–2011

Keldur

Føroyskur politikkur
Føroyskir politikarar
Listar yvir løgtingslimir í Føroyum
Listar yvir føroyskir politikarar
Løgtingslimir
2019 í politikki
Løgtingsvalið 1916

Løgtingsvalið í Føroyum í 1916 varð hildið hin 28. februar 1916, men bert í sunnari parti av Føroyum.

Úrslit 
Sambandsflokkurin misti tveir tingsessir, men var framhaldandi størsti flokkur á Føroya Løgtingi, við 10 av teimum 20 sessunum.

Ávísingar úteftir 
 Løgtingsval skift á valdømi og flokkar (1906-2004), hagstova.fo

Keldur 

Løgtingsval
Listar
1916
Løgtingsvalið 1914

Løgtingsvalið í Føroyum í 1914 varð hildið hin 2. februar 1914, men bert í norðara parti av Føroyum.

Úrslit 
Sambandsflokkurin misti ein tingsess, men var framhaldandi størsti flokkur á Føroya Løgtingi, við 12 av teimum 20 sessunum.

Ávísingar úteftir 
 Løgtingsval skift á valdømi og flokkar (1906-2004), hagstova.fo

Keldur 

Løgtingsval
Listar
1914
Løgtingsvalið 1918

Løgtingsvalið í Føroyum í 1918 varð hildið hin 24. apríl 1918. 
Kvinnur høvdu fingið valrætt til løgtingsval í 1916 og kundu fyrstu ferð velja í 1918.

Úrslit 
Sambandsflokkurin misti ein tingsess, meðan Sjálvstýrisflokkurin fekk tveir tingsessir afturat. 
Við 11 av teimum 20 sessunum gjørdist Sjálvstýrisflokkurin fyrstu ferð størsti flokkur á Føroya Løgtingi.

Ávísingar úteftir 
 Løgtingsval skift á valdømi og flokkar (1906-2004), hagstova.fo

Keldur 

Løgtingsval
Listar
1918
Løgtingsvalið 1920

Løgtingsvalið í Føroyum í 1920 varð hildið hin 10. november 1920.

Úrslit 
Sambandsflokkurin fekk ein tingsess afturat, meðan Sjálvstýrisflokkurin misti ein tingsess. 
Báðir flokkar á Føroya Løgtingi vóru nú eins stórir.

Ávísingar úteftir 
 Løgtingsval skift á valdømi og flokkar (1906-2004), hagstova.fo

Keldur 

Løgtingsval
Listar
1920
Løgtingsvalið 1924

Løgtingsvalið í Føroyum í 1924 varð hildið hin 10. november 1924.
 Talið av løgtingslimum varð hækkað frá 20 til 23.

Úrslit 
Sambandsflokkurin fekk triggjar tingsessir afturat og gjørdist størsti flokkur á Føroya Løgtingi, við 13 av teimum 23 sessunum.

Ávísingar úteftir 
 Løgtingsval skift á valdømi og flokkar (1906-2004), hagstova.fo

Keldur 

Løgtingsval
Listar
1924
Zuzana Čaputová

Zuzana Čaputová (fødd 21. juni 1973 í Bratislava) er ein slovakiskur politikari. Hin 15. juni 2019 gjørdist hon forseti í Slovakia eftir valsigurin 30. mars 2019. Hon gjørdist fyrsti kvinnuligi forsetin í Slovakia. 

Hon hevur mastergrad frá universitetinum í Bratislava.

Keldur 

Føðingar í 1973
Slovakiskir politikarar
Kvinnuligir statsleiðarar
Vesturland

Vesturland er landøki ella landspartur (islendskt: landsvæði ella landshluti) norðan fyri Reykjavík í vestara parti av Íslandi. 

Vesturland er ein av teimum 8 landspørtunum í Íslandi. Víddin á lendinum er 9.554 km² og har búðu 15.370 fólk í 2010.
Borgarnes er miðdepil fyri tænastur og Akranes er størsti býur.

Í vestara parti av økinum er eitt stórt nes, sum kallast Snæfellsnes. Nesið liggur millum Faksaflógva fyri sunnan og Breiðafjarðar fyri norðan. Størsti býur á nesinum er Stykkishólmur.

Myndir

Ávísingar úteftir   
Vesturland, nat.is
Borgarnes, nat.is
West Iceland, wikivoyage.org (á enskum)

Keldur 

Ísland
Løgtingsvalið 1954

Løgtingsvalið 1954 til Føroya Løgting varð hildið mánadagin hin 8. november 1954, fýra ár eftir seinasta valið, ið varð hildið hin 8. november 1950.

Úrslit 
Tjóðveldisflokkurin gjørdist stóri vinnarin, og fekk fýra tingsessir afturat. Samstundis gjørdist hann næststørsti flokkur.
Sambandsflokkurin hevði eina afturgongd á 1,3 prosentstig, men var framhaldandi størsti flokkur. 
Av teimum fýra flokkunum, sum høvdu afturgongd, misti Fólkaflokkurin tveir tingsessir og Javnaðarflokkurin misti ein tingsess. 
Kjartan Mohr, sum var uttanflokka, fekk ein tingsess. 

Talið av løgtingslimum varð hækkað frá 25 til 27.

Ávísingar úteftir 
 Løgtingsval skift á valdømi og flokkar (1906-2004), hagstova.fo

Keldur 
 Atkvøður: Løgtingsval 1950-1958, hagstova.fo

 Tinglimir: 

Løgtingsval
Listar
Løgtingsvalið 1950

Løgtingsvalið 1950 til Føroya Løgting varð hildið mikudagin hin 8. november 1950, fýra ár eftir seinasta valið, ið varð hildið hin 8. november 1946.

Úrslit 
Fólkaflokkurin hevði eina stóra afturgongd og fekk 32,3 prosent av atkvøðunum. 
munandi minni enn á løgtingsvalinum í 1946, tá flokkurin fekk 40,9 prosent. 
Men Fólkaflokkurin var framhaldandi størsti flokkur. 
Og Sambandsflokkurin var framhaldandi næststørsti flokkur.
Tjóðveldisflokkurin stillaði upp til løgtingsvalið fyri fyrstu ferð og fekk næstan 10 prosent av atkvøðunum.

Talið av løgtingslimum varð hækkað frá 20 til 25. 

a)Valevni fyri Javnaðarflokkin og Sjálvstýrisflokkin stillaðu upp í 1946 á felags lista.

Ávísingar úteftir 
 Løgtingsval skift á valdømi og flokkar (1906-2004), hagstova.fo

Keldur 
 Atkvøður: Løgtingsval skift á valdømi og flokkar (1946-1954), statbank.hagstova.fo
 Tinglimir: 

Løgtingsval
Listar
Vetrar-OL

Vetrar-OL (teir olympisku vetrarleikirnir) er ein altjóða fleir-ítróttastevna, ið verður hildin fjórða hvørt ár. 
M.a. eru skirenning, íshockey, skílop og skoyturenning á skránni. Altíð eru nógvir áskoðarar til t.d. skilopskappingarnar í vetrar OL. 
Teir olympisku vetrarleikirnir er tann ítróttastevnan ið er hægst í metum millum allar stevnur innan vetrarítróttin í heiminum.

Avgerðin um at halda Olympiskir vetrarleikir varð tikin á ráðstevnuni í Lausanne í Sveis í 1921. Fyrstu vetrarleikir hava verið í 1924.

Vertsbýir fyri vetrar-OL

Sí eisini 
 Summar-OL

Keldur 

Vetrar-OL
St. Moritz

Sankt Moritz, stytt: St. Moritz (retoromanskt: San Murezzan, italskt: San Maurizio d'Engadina) 
er ein lítil fjallabýur í fylkinum (kanton) Graubünden í landsynningsparti í Sveis. 

Fjallabýurin liggur fram við St. Moritzvatni (St. Moritzersee á týskum), í uml. 1800 metra hædd.
Í 2018 búðu millum fimm og seks túsund fólk í St. Moritz. 

Býurin var vertur fyri Vetrar-OL í 1928 og 1948.

Myndir

Sí eisini 
 Listi yvir sveisiskar býir eftir íbúgvatali

Ávísingar úteftir 
Almenna heimasíða, gemeinde-stmoritz.ch
Søgan hjá býnum, hls-dhs-dss.ch  (á týskum)
St. Moritz, wikivoyage.org (á týskum)
St. Moritz, wikivoyage.org (á enskum)

Keldur 

Býir í Sveis
Salt Lake City

Salt Lake City er høvuðsstaður og størsti býur í amerikanska stakríkinum Utah.

Salt Lake City liggur í einum dali í Klettafjøllum, í eini hædd millum 1320 og 1580 metrar yvir havinum. 

Í 2018 búðu fleiri enn 200 túsund fólk í sjálvum býnum, við forstøðum vóru tað 1.021.243 fólk. 
Býurin varð grundlagdur í 1847. Hann er uppkallaður eftir Stóra saltvatni (Great Salt Lake á enskum ), ið liggur í ein útnyrðing úr býnum.

Høvuðssæti hjá Mormonar er í Salt Lake City. Mormonkirkjan varð set á stovn av Joseph Smith í New York í 1830. 

Býurin var vertur fyri Vetrar-OL í 2002.

Myndir

Ávísingar úteftir 
Almenna heimasíða, slc.gov
Salt Lake City, wikivoyage.org (á enskum)

Keldur 

Býir í Utah
Sotsji

Sotsji (russiskt: Сочи) er ein russiskur býur í landøkinum Krasnodar í Suðurrusslandi.
Býurin liggur við Svartahavið og við fótin av fjøllum í vestara Kavkasus.

Søga 
Býurin varð grundlagdur í 1838 undir navninum Aleksandrija (Александрия). 
Í 1896 varð navnið broytt til Sotsji, eftir ánni, sum rennur ígjøgnum býin. 
Í 2018 hevði Sotsji uml. 424 túsund íbúgvar.

Russiski býurin var vertur fyri Vetrar-OL 2014 og Paralympiski vetrarleikir 2014.

Ávísingar úteftir 
Heimasíða, sochi.ru  (á russiskum)
Sochi, wikivoyage.org  (á enskum)

Keldur 

Býir í Russlandi
Beinir Johannesen

Beinir Johannesen (føddur 12. februar 1997) er ein føroyskur politikari (FF), handilsleiðari, lesandi úr Klaksvík.

Tá Beinir bleiv valdur í løgtingið, hevði hann nýliga lokið miðnámsprógv og var býráðslimur í Klaksvíkar Býráð fyri Fólkaflokkin.
Hann stillaði upp til løgtingsvalið fyri fyrstu ferð og varð valdur inn á tingið á valinum 31. august 2019. 
Hann fekk 995 persónligar atkvøður og tað vórðu flestar atkvøður bæði í Fólkaflokkinum og hjá teimum valevnunum, ið vórðu vald inn á ting fyri fyrstu ferð. Hann gjørdi eisini eitt sera gott fólkatingsval 5. juni, tá ið hann fekk 677 persónliga atkvøður.

Hin 10. november 2022 varð hann valdur til formann Fólkafloksins, eftir at Christian Andreasen legði frá sær sum formaður, stutt eftir fólkatingsvalið 2022 og dagin eftir, at løgmaður útskrivaði løgtingsval. Beinir var tá 25 ára gamal.

Familja 
Beinir Jo­hann­e­sen er abbasonur Vilhelm Johannesen, sum var løg­tings­mað­ur frá 1980-2008. Hann er eis­ini bróðirsonur Aksel V. Johannesen, løgmann og for­mann Javnaðarfloksins.

Ávísingar úteftir 
- Eg helt eg kundi gera mun, in.fo, 15.02.2020 
Hesi stilla upp til løgtingsvalið 2019 - A - Beinir Johannesen, kvf.fo
Býráðslimir, klaksvik.fo

Keldur 

Føroyskir politikarar
Løgtingslimir
Politikarar úr Fólkaflokkinum
Føðingar í 1997
ISO 3166-2:LI

ISO 3166-2:LI er Liktinsteins partur av ISO 3166-2, sum er partur av standardinum ISO 3166, ásettur av millumtjóða felagsskapinum International Organization for Standardization (ISO).

Broytingar og dagføringar 
Á heimasíðuni hjá ISO (OBP) vórðu kunngjørdar hesar broytingar:

Keldur 

Liktinstein
ISO 3166
Vaduz

Vaduz er høvuðsstaðurin og næststørsta kommunan í Liktinstein.
Høvuðsstaðurin liggur miðskeiðis á vestaru síðuni av landinum, fram við Rínánni. 
 
Í 2018 búðu í kommununi 5605 fólk.

Søga 
Fyrstu ferð er tað í miðøldini, at Vaduz verður nevndur í skrivligum keldum. 
Í einum skjali frá tíðarskeiðnum 1175/1200 stendur ættarnavnið de Faduzes.

Myndir

Ávísingar úteftir 
Almenna heimasíða, vaduz.li
Søgan hjá býnum, hls-dhs-dss.ch  (á týskum)
Vaduz, wikivoyage.org (á týskum)
Vaduz, wikivoyage.org (á enskum)

Keldur 

Kommunur í Liktinstein
ISO 3166-2:AD

ISO 3166-2:AD er andorranski parturin av ISO 3166-2, sum er partur av standardinum ISO 3166, ásettur av millumtjóða felagsskapinum International Organization for Standardization (ISO).

Broytingar og dagføringar 
Á heimasíðuni hjá ISO (OBP) vórðu kunngjørdar hesar broytingar:

Keldur 

Andorra
ISO 3166
ISO 3166-2:AT

ISO 3166-2:AT er Eysturríkis partur av ISO 3166-2, sum er partur av standardinum ISO 3166, ásettur av millumtjóða felagsskapinum International Organization for Standardization (ISO).

Broytingar og dagføringar 
Á heimasíðuni hjá ISO (OBP) vórðu kunngjørdar hesar broytingar:

Keldur 

Eysturríki
ISO 3166
ISO 3166-2:DE

ISO 3166-2:DE er Týsklands partur av ISO 3166-2, sum er partur av standardinum ISO 3166, ásettur av millumtjóða felagsskapinum International Organization for Standardization (ISO).

Broytingar og dagføringar 
Á heimasíðuni hjá ISO (OBP) vórðu kunngjørdar hesar broytingar:

Keldur 

Týskland
ISO 3166
ISO 3166-2:AX

ISO 3166-2:AX er Álands  partur av ISO 3166-2, sum er partur av standardinum ISO 3166, ásettur av millumtjóða felagsskapinum International Organization for Standardization (ISO).

Tað eru ikki nakrar alment ásettar ISO 3166-2 kotur fyri Áland í løtuni.

Broytingar og dagføringar 
Á heimasíðuni hjá ISO (OBP) vórðu kunngjørdar hesar broytingar:

Ávisingar úteftir 
Municipalities of Åland, statoids.com

Keldur

Áland
ISO 3166
Suðurland

Suðurland er landøki ella landspartur (islendskt: landsvæði ella landshluti) í Suðuríslandi. 

Suðurland er ein av teimum 8 landspørtunum í Íslandi. Víddin á lendinum er 24.690 km² og í 2008 búðu har 24.176 fólk.

Størsti býur og miðdepil fyri tænastur í landspartinum er Selfoss. Aðrar bygdir í økinum eru Eyrarbakki, Stokkseyri og Hveragerði.

Kommunur 
Landsparturin fevnir um 15 kommunur (islendskt: sveitarfélög). 

 Ásahreppur 
 Bláskógabyggð 
 Flóahreppur 
 Grímsnes- og Grafningshreppur 
 Hrunamannahreppur 
 Hveragerðisbær 
 Mýrdalshreppur 
 Rangárþing eystra 
 Rangárþing ytra 
 Skaftárhreppur 
 Skeiða- og Gnúpverjahreppur 
 Sveitarfélagið Árborg 
 Sveitarfélagið Hornafjörður 
 Sveitarfélagið Ölfus 
 Vestmannaeyjabær

Myndir

Ávísingar úteftir   
Upplifðu Suðurland, south.is (á íslendskum)
Visit  South Iceland, south.is  (á enskum)
Kort af Suðurlandi, south.is (á íslendskum)
Viðburðir, south.is (á íslendskum)
Samtök sunnlenskra sveitarfélaga – SASS, sass.is
Selfoss, nat.is
South Iceland, wikivoyage.org (á enskum)

Keldur 

Ísland
ISO 3166-2:AI

ISO 3166-2:AI er Anguilla partur av ISO 3166-2, sum er partur av standardinum ISO 3166, ásettur av millumtjóða felagsskapinum International Organization for Standardization (ISO).
 
Tað eru ikki nakrar alment ásettar ISO 3166-2 kotur fyri Anguilla í løtuni.

Keldur og ávísingar úteftir 
3166:AI - Broytingar og dagføringar, iso.org
Districts of Anguilla, statoids.com

Anguilla
ISO 3166
Otrantostræti

Otrantostræti (italskt: Canale d'Otranto) er eitt stræti í Miðjarðarhavi. 

Strætið, sum er uml. 70 kilometrar til breiddar og uml. 700-1100 metrar djúpt, liggur millum eysturstrondina í Apulia í Suðuritalia og albansku vesturstrondina.
Tað er einasta sjóvegis farleið millum Adriahav og Jónahav (Adriatarhavið og Jóniska havið). 

Strætið er uppkallað eftir italska býnum Otranto. Býurin er ytst í landsynningspartinum á italsku hálvoynni.

Myndir

Keldur 

Italia
Bridgeport

Bridgeport er amerikanskur havnarbýur í stakríkinum Connecticut. 
Býurin liggur við Long Island sundið, umleið 80 kilometrar í ein landnyrðing úr New York.

Í 2018 búðu á leið 144 túsund fólk í sjálvum býnum og við forstøðum vóru tað fleiri enn 923 túsund fólk. 
Harvið er hann størsti býur í Connecticut.

Áin Pequonnock rennur ígjøgnum býin.

Søga 
Síðani 17. øld hevur verið búseting í økinum, sum tá varð nevnt Strat-field.

Myndir

Ávísingar úteftir 
Heimasíða, bridgeportct.gov
Bridgeport, Connecticut, wikivoyage.org  (á enskum)

Keldur 

Connecticut
Býir í Connecticut
Devon

Devon er eitt greivadømi (county), sum liggur í útsynningsparti av Onglandi.
Fyrrverandi heiti er Devonshire. 

Móti vestri hevur greivadømið mark til Cornwall, í eystri mark við Dorset og í landnyrðingspartinum við Somerset. 
Í 2018 búðu næstan 1,2 mió fólk í økinum, sum er 6.707 ferkilometrar til víddar. 
Miðdepilin er í Exeter, ið samstundis er næststørsti býur í greivadøminum. 
Størsti býur er Plymouth. Aðrir kendir býir eru Torquay og Exmouth.

Fyrisitingarliga uppbýtið 
Greivadømið er býtt upp í hesi 10 økini (districts):

Myndir

Ávísingar úteftir 
Almenna heimasíða hjá Devon County Council, devon.gov.uk
Devon, wikivoyage.org (á enskum)

Keldur 

Ongland
Strandarflogbóltur

Strandarflogbóltur (beach volleyball á enskum) er eitt serligt slag av flogbólti. 
Strandarflogbóltur verður spældur uttandura.

Myndir

Ávísingar úteftir 
Strandarflogbóltur, fivb.org
 Reglurnar, fivb.org

Keldur 

Ítróttur
Flogbóltur
Squash (sport)

Squash er bóltleikur við lítlum bólti ið minnir eitt sindur um tennis. Tó verður bólturin sligin við kettjara móti einum veggi. 
Vanliga verður bóltleikurin spældur innandura sum einmansleikur.

Ávísingar úteftir 
 WSF, worldsquash.org (á enskum)
 Reglurnar, worldsquash.org (á enskum)

Keldur 

Ítróttur
Squash